Olaf Prinits

Olaf Prinits (3. september 1924, Türi – 14. aprill 2006) oli eesti matemaatikadidaktik. Tema isa oli Türil metsapraaker ja ema kooliõpetaja. Ta lõpetas 1942. aastal Türi Gümnaasiumi, õppis 1942–1943 Tallinna Õpetajate Seminaris, lõpetas 1947. aastal Tallinna 9. Keskkooli ja 1952. aastal Tartu Riikliku Ülikooli matemaatikaosakonna. Aastatel 1943–1944 Eesti Leegioni grenaderina II maailmasõjas. 1944. aastal oli Kloostri metskonnas plaanija, 1944–1946 Padisel, 1946–1947 Tallinna 2. Keskkooli ja 1951–1952 Tallinna Arve- ja Plaanindustehnikumi matemaatikaõpetaja. Olaf Prinits oli matemaatikaprofessor Gerhard Rägo õpilane. Pärast ülikooli lõpetamist 1952 asus Prinits tööle Tartu Riikliku Ülikooli teoreetilise mehaanika kateedris. 1965. aastal sai temast Tartu Ülikooli matemaatika õpetamise metoodika kateedri rajaja ja kuni 1975. aastani ka selle juhataja. Prinits töötas sama kateedri dotsendina 1987. aastani, mil ta valiti professoriks. 1994 sai temast matemaatika didaktika õppetooli emeriitprofessor. Olaf Prinits oli pikka aega üks Eesti matemaatikaõpikute põhiautoreid. Alates 1950. aastatest organiseeris ta Eesti koolimatemaatika reformimist. Tollal oli Eesti tänu temale ainus NSV Liidu liiduvabariik, kus õpetati matemaatikat kohalike autorite õpikute järgi. Prinits juurutas koolimatemaatikasse kõrgema matemaatika elemente. Prinits oli üks Eesti kooliõpilaste matemaatika olümpiaadide alusepanijaid ning aastaid nende korraldamise eestvedaja. Samuti oli ta üks Eesti Matemaatika Seltsi Koolimatemaatika ühenduse rajajaist ning Eesti matemaatikaõpetajate päevade traditsiooni käivitaja 1974. Ka teadlasena uuris Prinits eelkõige koolimatemaatikat. Tema neljaosalist monograafiat "Eesti koolimatemaatika ajalugu" peetakse maailmas üheks põhjalikumaks omataoliseks uurimuseks. Kokku avaldas ta üle 350 kirjutise. Olaf Prinits oli sagedane külalislektor ja riikliku eksamikomisjoni esimees Tallinna Pedagoogikaülikoolis. Prinits oli ka tuntud bariton ning laulis Tartu Ülikooli Akadeemilises Meeskooris. Hiljem tegutses ta aastaid Tartu Akadeemilise Meeskoori solistina ja andis ka soolokontserte. Ta oli Üliõpilasselts Liivika vilistlane. 1994 Tallinna Pedagoogikaülikooli audoktor 1998 Valgetähe IV klassi teenetemärk 1999 Tartu Ülikooli suur medal 2000 Suur Ignatsi Jaagu medal 2003 Eesti Matemaatika Seltsi auliige 29. jaanuarist 2010 kannab Tartu Ülikooli Liivi 2 õppehoone auditoorium 224 Olaf Prinitsa nime. "Matemaatika olümpiaadid Eesti NSV-s" Valgus 1970 (kaasautorid Evi Mitt ja Kalle Velsker) "Eesti koolimatemaatika ajalugu" I-IV, Tartu, 1992-1994 "Türi linn ja paberivabrik mälestustepeeglis" Tartu Ülikooli Kirjastus 2002 "Rudolf Gottfried Kallas koolimatemaatikuna". Lisa: Rudolf Kallase elulugu. Tema enese kirjutatud – Akadeemia 1991, nr 4, lk 843–862 Kalender Sirp, 03.09.2004. In memoriam Õpetaja Olaf Prinits[alaline kõdulink] Koolimatemaatika suurkuju prof Olaf Prinits saab pronksbareljeefi[alaline kõdulink] Audoktorid: Olaf Prinits Ülikoolis on nüüd Viru ja Prinitsa loengusaalid "Õpetajate õpetaja. Olaf Prinits" (ETV 1987)[alaline kõdulink] "Tartu Ülikooli suure medali kavalerid". Tartu Ülikool. Vaadatud 4.12.2022. "Õpetajate õpetaja. Olaf Prinits" – telesaade, Eesti Televisioon 1987 In memoriam Õpetaja Olaf Prinits Peeter Olesk, Universitas Tartuensis 27. aprill 2006